open-index/open-wikipedia-markdown huggingface dataset:
הבן (סרט)

**הבן** (באנגלית: **The Son**) הוא סרט דרמה אמריקאי משנת 2022 בכתיבה ובימוי של פלוריאן זלר, עם יו ג'קמן, זן מקגראת', לורה דרן וונסה קירבי בתפקידים הראשיים.

התסריט מבוסס על המחזה "הבן" (Le Fils) של פלוריאן זלר (2018) שזכה להצלחה גדולה והועלה גם בתיאטרון הקאמרי ב-2020.

יו ג'קמן היה מועמד לפרס האקדמיה האוסטרלית לאמנויות הקולנוע והטלוויזיה לשחקן הטוב ביותר, לפרס גלובוס הזהב לשחקן הטוב ביותר - סרט דרמה ולפרס סטלייט לשחקן הטוב ביותר בסרט קולנוע.

פלוריאן זלר היה מועמד לפרס אריה הזהב בפסטיבל הסרטים של ונציה.
## תקציר העלילה
פיטר מילר (יו ג'קמן) הוא עורך דין מבוסס בניו יורק. הוא נשוי בשנית לבת' (ונסה קירבי) ולהם תינוק בשם ת'יאו. אשתו הראשונה קיית (לורה דרן) מגיעה לדירתו ומגלה כי בנם המשותף ניקולאס (זן מקגראת') בן ה-17, סובל מדיכאון ואינו מגיע לבית הספר.

פיטר נזכר בקטעי פלשבק בקטעי אושר שהיו לו בעבר עם ניקולאס הילד וכי בשנים האחרונות התנתק ממנו כמו אביו אנתוני (אנתוני הופקינס) שהתעלם ממנו. לפי בקשת ובהסכמת בת' הוא מסכים שניקולאס יגור אצלם.

מגוריו של ניקולאס אצל פיטר גורמים למתח עם בת'. פיטר רושם אותו לבית ספר אחר ומגלה אחר כך כי גם כאן הוא לא מגיע ללימודים. בת' מגלה סכין תחת המזרן בו חותך ניקולאס את עצמו כדי להוציא את הכאב בכל גופו. ניקולאס מאשים את פיטר בהרס המשפחה ומגלה לפיטר כי הוא סובל מערך עצמי נמוך, אין לו חברים או בת זוג וכי אינו יכול להמשיך כך.

לאחר ניסיון התאבדות על ידי חיתוך ורידי ידיו הוא מאושפז במחלקה פסיכיאטרית סגורה.

הפסיכיאטור ד"ר האריס אומר לפיטר וקייט כי על ניקולאס להישאר באשפוז ולקבל טיפול מתאים אבל ניקולאס לוחץ והם חותמים על טופס לשחרורו.

זמן קצר לאחר מכן מתאבד ניקולאס ביריית רובה.

פיטר אכול רגשות אשמה ומדמיין לעצמו את ניקולאס בעוד כמה שנים שיש לו כבר בת זוג ושכתב ספר על קורותיו והקדיש אותו לו.

## צוות השחקנים

## קישורים חיצוניים

*קדימון לסרט, באתר יוטיוב
*תחילת הסרט, באתר יוטיוב
*הבן, באתר אידיבי

קטגוריה:סרטי 2022
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים על התאבדות
קטגוריה:סרטי דרמה אמריקאיים
קטגוריה:פסיכולוגיה בקולנוע
אנדי וודוורד

**אנדי אוסטין וודוורד** (באנגלית: **Andy Austin Woodward**; נולד ב-2 במאי 2010) הוא רב אמן וילד פלא אמריקאי. הוא השיג את התואר רב-אמן בשנת 2024 בגיל 13 שנים, 8 חודשים ו-28 ימים, והוא השחקן השני הצעיר ביותר בהיסטוריה האמריקאית (ועשירי בעולם) שהשיג את התואר, אחרי אבהימניו מישרה.

נכון לאוקטובר 2025, וודרווד מדורג במקום 18 בארצות הברית לפי מד כושר.

## קריירה
וודוורד נולד בפברואר 2005 בעיר פריסקו שבטקסס, ארצות הברית. הוא הפך לחלק מצוות "כל-אמריקה בשחמט" (All-America Chess Team) משנת 2020 מגיל 10.

וודוורד זכה בתואר אמן בינלאומי בשנת 2022, בגיל 12 שנים. הוא השיג את הציון הראשון לדרגה זו באליפות צפון אמריקה לנוער 2021 בשארלוט, בצפון קרוליינה. את הציונים הנוספים השיג בנובי סאד שבסרביה.
באוקטובר 2022 השיג וודוורד את הציון הראשון לרב אמן בטורניר 1000GM Hollywood Masters, לאחר שצבר 6.5 נקודות מתוך 9 אפשריות, כולל ניצחונות על רבי האמנים איליה ניז'ניק וגרגלי קנטור. באותה תקופה היה הוא השחקן הצעיר ביותר שהגיע לשלב הנוקאאוט באליפות העולם של פיד"ה בפישר ראנדום.

בינואר 2024 הגיע לגמר אליפות של Chess.com, בה הפסיד לריי רובסון. הוא ניצח את רובסון בגמר 2025. ב-30 בינואר 2024 השיג את הנורמה השלישית לדרגת הרב אמן בטורניר השחמט הבינלאומי בג'דה, לאחר שצבר 6 נקודות מתוך 9 אפשריות, לאחר הפסדים ליאז קאן ארדומוש ולוולודאר מורזין. והפך לאחד הצעירים ביותר בהיסטוריה שהשיג דרגת רב-אמן.

במאי 2024 סיים במקום הראשון המשותף בטורניר השחמט "קיץ קלאסי" בסנט לואיס). ביוני 2024 סיים במקום הראשון המשותף בטורניר ב-Universal Open, ולאחר מכן זכה באליפות פילדלפיה הבינלאומית.

ביולי 2025 זכה באליפות ארצות הברית לנוער, לאחר שצבר 6.5 נקודות תוך 9 אפשריות ורמת הביצוע (פרפורמנס) שלו הייתה 2646, ובזכות זאת קיבל הזמנה בפעם הראשונה להשתתף באליפות ארצות הברית הפתוחה. בספטמבר 2025 סיים במקום החמישי בתחרות השווייצרית הגדולה של פיד"ה, לאחר שצבר 7 נקודות מתוך 11 אפשריות והפגין רמת ביצוע של 2784. הוא ניצח רבי אמנים שמד הכושר שלהם מעל 2700 כמו לבון ארוניאן, יו ינגי ופרהם מגסודלו והפסדו היחיד היה למקסים ושייה-לגראב. באוקטובר 2025 הוא משתתף לראשונה באליפות ארצות הברית כשחקן הצעיר ביותר.

## קבלת דרגות בין-לאומיות
* 2021 - אמן פיד"ה (בגיל 11)
* 2022 - אמן בין-לאומי (בגיל 12)
* 2024 - רב-אמן (בגיל 13)

## הישגים בולטים
* 2025 - זכייה באליפות ארצות הברית לנוער
* 2023 - זכייה בגביע SPICE
* גמר אליפות פאזלים של Chess.com: 2024 (סגן), 2025 (מנצח)

## קישורים חיצוניים

## הערות שוליים

קטגוריה:רבי-אמנים אמריקאים
קטגוריה:אמריקאים שנולדו ב-2010
אסוואד

**אסוואד** (**Aswad**) היא להקת רגאיי בריטית, הפועלת מאז אמצע שנות ה-70, שהוציאה לאור 21 אלבומים. "אסוואד" פירושו "שחור" בערבית. היא הייתה מועמדת שלוש פעמים לפרס גראמי. הלהקה ידועה בזכות הוספת השפעות חזקות של R&B ומוזיקת נשמה לצליל הרגאיי שלה.

## היסטוריה
להקת אסוואד הוקמה בשנת 1975 באזור לדברוק גרוב במערב לונדון, על ידי קבוצת חברים בריטים ממוצא קריבי.

חברי אסוואד המקוריים היו: הגיטריסט/סולן ברינסלי "צ'אקה בי" פורד, המתופף/סולן אנגוס "דרומי זב" גיי, הגיטריסט והזמר המוביל דונלד "די" גריפית'ס, הבסיסט ג'ורג' "ראס" אובן, והקלידן קורטני "קהקי" המינגס. אסוואד היו להקת הליווי של אלבום ההופעה החיה של ברנינג ספיר משנת 1977, שהוקלט בתיאטרון "ריינבו" בלונדון.

בתחילה, הלהקה הפיקה מוזיקה בסגנון "רגאיי שורשים" (Roots Reggae), כאשר פורד שימש ככותב השירים הראשי של הלהקה. עם זאת, הדינמיקה של הלהקה החלה להשתנות במהרה. זמן קצר לאחר יציאת אלבום הבכורה שלה, הנושא את שמה, ב-1976, עזב המינגס את הלהקה והוחלף על ידי טוני "גד" רובינסון (הפעם היחידה בתולדות הלהקה שבה חבר עוזב הוחלף רשמית על ידי מוזיקאי נכנס). לאחר מכן הוציאה הלהקה את אלבומו השני, *Hulet*, ב-1978, לפני שג'ורג' אובן עזב את הלהקה ב-1979, כאשר רובינסון תפס את תפקיד הבסיסט וגם המשיך את תפקידו כקלידן. בשנה שלאחר מכן גריפית'ס עזב את הלהקה, והותיר את פורד כגיטריסט היחיד של הלהקה. בתקופה מוקדמת זו בתולדות הלהקה, הם היו שונים באופן מובהק מלהקות רגאיי ג'מייקניות, בכך שכתבו שירים שעסקו בנושאים סביב חוויותיהם של צעירים שחורים שגדלו בבריטניה.

לאחר שהרכב הלהקה התייצב וכלל את פורד, גיי ורובינסון, אסוואד אימצה סגנון רגאיי מסחרי יותר, וצברה קהל מעריצים רחב יותר, עם האלבום *New Chapter* (1981). לאחר מכן הם הוציאו את האלבום *A New Chapter of Dub* בהפקת מייקל ראובן קמפבל, שהיה כולו בסגנון מוזיקת דאב. באוגוסט 1983, אסוואד הופיעה בקרנבל נוטינג היל; אלבום ההופעה שלה, *Live and Direct*, הוקלטת באותה הופעה.

בין קטלוג הלהיטים של אסווד נמצא "Don't Turn Around", להיט שהגיע למקום הראשון במצעד הבריטי בשנת 1988, שהוקלט במקור על ידי טינה טרנר כצד B לסינגל שלה "Typical Male". לאחר מכן הוציאו את הלהיט "Give a Little Love" שהגיע למקום ה-11 במצעד הבריטי, וביצוע בטעם רגאיי של " Best of My Love ", שהפך לפופולרי ונכתב לראשונה על ידי להקת The Eagles .

בשנת 1989 שיר של הלהקה, "Set Them Free", נכלל באלבום הצדקה *Rainbow Warriors* שהוקלט עבור ארגון גרינפיס. באותה שנה ביצעה יחד עם קליף ריצ'רד את השיר "Share a Dream", שהוקלט בשנה הקודמת, בהופעה באצטדיון ומבלי לכבוד יום הולדתו ה-70 של נלסון מנדלה. הסינגל הבא שלהם, " Shine ", יצא לאור בשנת 1994 והיה להיט גדול ברוב אירופה. להחט נוסף של הלהקה היה הגרסה המחודשת משנת 1998 לשיר "Invisible Sun" של להקת הפוליס, שבוצעה עם סטינג.

הלהקה יצאה לסיבובי הופעות רבים, וניגנה במקומות מגוונים, החל מאולם הרויאל אלברט הול בלונדון ומונטיגו ביי בג'מייקה, ועד הופעות במערב אפריקה, ישראל ויפן.

בישראל הופיעה הלהקה בקולנוע דן באפריל 1983.

## קישורים חיצוניים

* 

## הערות שוליים

קטגוריה:להקות שהתפרקו בשנת 2022
קטגוריה:להקות שהוקמו בשנת 1975
קטגוריה:אמני איילנד רקורדס
ריאד סמאדוב

**ריאד סמאדוב** (באזרית: **Read Səmədov**, נולד ב-2007) הוא שחמטאי אזרי, בדרגת אמן בין-לאומי. הוא זכה במדליית זהב באולימפיאדת הנוער העולמית עד גיל 16 שנערכה באיינדהובן בשנת 2023, לאחר שצבר 8 נקודות מתוך 9 אפשריות.

נכון לאוקטובר 2025, סמאדוב נמצא בשיא כושרו ומדורג במקום 13 באזרבייג'ן לפי מד כושר.

## קריירה מוקדמת
סמאדוב השתתף כילד בטורנירים בינלאומיים. בשנת 2023 זכה בהשתתפות באליפות נוער של אתר Chess.com בקצב מהיר (ראפיד), לאחר שהתקדם בשלבי המיון. באותה שנה השתתף בטורנירים בולטים כגון הטורניר הפתוח של ביל ה-56, גביע מועדוני אירופה לשחמט, והטורניר הפתוח של אל ליוברגט.

## הישגים בולטים
בפברואר 2025 חלק את המקום הראשון במיונים ל-Chessable Masters, אך הפסיד בשובר שוויון לאמן הבינלאומי ספרמירט אטבייב. במרץ 2025 באליפות אירופה בשחמט חלק את המקום הרביעי עם שמונה רבי אמנים, כולל דניאיל יופה ובנג'מין גלדורה. הישג זה העניק לו כרטיס כניסה לגביע העולם בשחמט 2025.

באוגוסט 2023 זכה במדליית זהב באולימפיאדת הנוער העולמית עד גיל 16 באיינדהובן שבהולנד, כשחקן הטוב ביותר על לוח ראשון עם 8 נקודות מתוך 9 אפשריות. בין ניצחונותיו הבולטים נמנה ניצחון על אחד מהשחמטאים הבכירים בעולם נודירבק אבדוסאטורוב (שמד כושרו 2766).

## קבלת דרגות בין-לאומיות
* 2015 - מועמד לאמן
* 2020 - אמן פיד"ה
* 2023 - אמן בין-לאומי

## קישורים חיצוניים

* פרופיל של ריאד סמאדוב באתר Chess.com 

קטגוריה:שחמטאים אזרים
קטגוריה:אמנים בין-לאומיים
קטגוריה:ילידי 2007
וילמוש אוסטרליץ

ד"ר **וילהלם (וילמוש) אוסטרליץ** (בהונגרית: **Vilmos Austerlitz**; 28 במאי 1873 – 27 בנובמבר 1949) היה רופא, אספרנטיסט יהודי-הונגרי, סופר מדעי ועסקן ציבור שפעל בעיר בארטפה (Bártfa, כיום ברדיוב שבסלובקיה).

## קורות חיים
אוסטרליץ נולד בעיר אפרייש שבממלכת הונגריה (כיום פרשוב שבסלובקיה). לאביו הרב מאיר אוסטרליץ. למד רפואה באוניברסיטה בבודפשט, ולאחר סיום לימודיו השתקע בעיר ברדיוב, שם עבד כרופא כירורג, עסק במחקר רפואי ופרסם חיבורים מדעיים.

בשנת 1909 פרסם את ספרו **„Az anatómiai nomeclatura“** ("שמות האנטומיה"), בשנת 1927 הוציא לאור את **„Utazásom Finnországon át az északi sarkkörig“** ("מסעי בפינלנד עד לחוג הארקטי"), ובשנת 1928 פרסם את הספר **„Leben und Wirken von Rabbi M. Austerlitz“** ("חייו ופועלו של הרב מ. אוסטרליץ").

## פעילותו בתחום האספרנטו
אוסטרליץ נמנה עם חלוצי תנועת אספרנטו בהונגריה. הוא ייסד קבוצה מקומית לשפה בעיר בארטפה, היה נציג האגודת האספרנטו העולמית וכן שימש מזכיר ארגון TEKA.

בשנת 1925 ערך מסע תעמולה בשפה האספרנטית בפינלנד, במהלכו הגיע עד החוג הארקטי, במטרה לקדם את השימוש באספרנטו. הוא פרסם מאמרים רפואיים בכתבי עת אספרנטיים, וביניהם בכתב העת ***Internacia Medicina Revuo*** ("הרבעון הרפואי הבין־לאומי").

## משפחתו
אוסטרליץ היה בן למשפחה יהודית. הוא חיבר ביוגרפיה על אביו הרב מ. אוסטרליץ.

## ספריו הבולטים
* *Az anatómiai nomeclatura* (בודפשט, 1909)
* *Utazásom Finnországon át az északi sarkkörig* (1927)
* *Leben und Wirken von Rabbi M. Austerlitz* (1928)

קטגוריה:אספרנטיסטים
קטגוריה:רופאים יהודים
קטגוריה:יהודים הונגרים
קטגוריה:רופאים הונגרים
קטגוריה:הונגרים שנולדו ב-1873
קטגוריה:הונגרים שנפטרו ב-1949
שבתי בלבו

**שבתי** בן ישעיה כהן **בַּלְבּוֹ** (המחצית השנייה של המאה ה-14 – ז' באב ה'רט"ז, 1456) היה מעתיק ופילוסוף יהודי בן כרתים, חי ופעל במאה ה-14 וה-15.

שבתי ובנו מיכאל היו מבניה הבולטים של משפחת הכוהנים בלבו שאחדים מבניה נטלו חלק בהנהגת הקהילה היהודית רומניוטית בקנדיאה במאה ה-15.

כתבי היד שהותיר אחריו והשתמרו עד ימינו (תצלומיהם ב) כוללים ספרי פרשנות פילוסופית דוגמת ביאורו של ר' משה נרבוני למורה הנבוכים והעתק החיבור כוונות הפילוסופים של אל גזאלי, פירושים ואגרות משל חכמי ספרד ואשכנז, לצד יצירות עצמיות שלו.

שבתי כתב גם מעט קטעי שירה, והעתיק שירי קודש וחול, ליקוטי מעשיות, בדיחות ודברי שחוק וקלות דעת. צבי מלאכי העריך, כי הנהגתו זו ואולי גם דברים קבליים שרשם על סגולות והשבעות עוררו כנגדו התנגדות וזלזול.

בנו מיכאל נולד בשנת 1411 (ב' בניסן ה'קע"א) שימש כדרשן וכאחד ממנהיגי ופרנסי ('קונדישטבלו') קהילת יהודי רנדיאה ועמד בקשר גם עם חכמי יהדות קושטא. ידוע ויכוח גדול שלו על האמונה בגלגול נשמות שניהל עם רבי משה אשכנזי.

## לקריאה נוספת
* צבי מלאכי, מחיבוריהם של בני בלבו מקנדיאה במאה הט"ו, בתוך: מיכאל: מאסף לתולדות היהודים בתפוצות, ז (תשמ"ב), אוניברסיטת תל אבי, עמ' רנה-רע. ושוב בספרו: בנועם שיח: פרקים מתולדות ספרותנו, מכון הברמן, תשמ"ג. עמ' 249–266.

## הערות שוליים

קטגוריה:יהדות כרתים
קטגוריה:פילוסופים יהודים
קטגוריה:יהודים במאה ה-15
מיכאל בלבו

**מיכאל בן שבתי כהן בלבו** (ב' בניסן ה'קע"א, 27 במרץ 1411 – אחרי 1484) היה רב, מקובל ומשורר עברי יליד כרתים. הוא השתייך למשפחה רבנית נכבדה, והיה בנו של שבתי בלבו, שחיבר והעתיק ספרים בפילוסופיה, בקבלה ובפירוש המקרא.

כתב יד השמור בספריית הוותיקן כולל כמה מיצירותיו, ובהן: שיר שחיבר בשנת 1453 לרגל נפילת קונסטנטינופול וסיום המלחמה; שיר קינה על מות אביו (1456); פירוש דרשני על תהילים כ"ח; ושלוש דרשות שנשא בלבו בעיר קניאה בשנים 1471, 1475 ו־1477, בהתאמה. כתב יד נוסף כולל תיאור ויכוח בין בלבו לבין ר' משה אשכנזי בנושא גלגול הנשמות.

חיבור בשם שערי רחמים, שהוא פירוש לפירוש הרמב"ם על פרק חלק, הפרק האחד־עשר במסכת סנהדרין, וכן פירוש לפיוט של ר' אברהם אבן עזרא הפותח במילים "אחד לבדו ואין סמוך", נושאים שניהם את שמו של מיכאל כהן כמחברם — ומשה שטיינשניידר סבר כי זהו אותו אדם, מיכאל בן שבתאי כהן בלבו.

## לקריאה נוספת
* א. ח. פריימן, שליחים ועולים: תעודות מקנדיאה מן המאה ה-15 לסה"נ, בתוך: ציון, א (תרצו), עמ' 185–207 (המאמר כולל 14 תעודות מכתבי בלבו).

## קישורים חיצוניים
* Balbo, Michael ben Shabbetai Cohen, באתר Encyclopedia.com

קטגוריה:מתרגמים יהודים
קטגוריה:יהדות כרתים
קטגוריה:פילוסופים יהודים
קטגוריה:יהודים במאה ה-15
קטגוריה:ילידי 1411
אל תרקוד

"**אל תרקוד**" הוא המיני-אלבום היחידי של להקת הרוק הישראלית החברים של נטאשה, אשר יצא לאור בשנת 1994 על ידי חברת התקליטים הד ארצי. מיני-אלבום זה היה זמין רק לשדרני רדיו ותקליטנים, ונועד לקדם את אלבום האולפן השלישי והאחרון שלה, "רדיו בלה בלה".

המיני-אלבום מכיל שישה שירים מתוך חלקו השני של "רדיו בלה בלה", העוסק בהפי, אחד מפיצולי האישיות של הדמות הבדיונית אבינועם וקסמן, חולה נפש המנהל תחנת רדיו פיראטית.

## רשימת השמעה
כל המילים לשירים נכתבו על ידי מיכה שטרית והולחנו על ידי ארקדי דוכין, למעט היכן שצוין אחרת.

## משתתפים
רשימת המשתתפים נלקחה מתוך חוברת האלבום "רדיו בלה בלה".

### החברים של נטאשה
* ארקדי דוכין - זמרה, קלידים, גיטרה, תופים, גיטרה בס
* מיכה שטרית - זמרה
* ז'אן פול זימבריס - זמרה, תופים
* מיקי הררי - גיטרה
* שלמה אמקיס - גיטרה בס

### משתתפים נוספים
* משה לוי - קלידים (1, 2)
* לאה שבת - קולות רקע (2)
* יזהר אשדות - סינתסייזר (1-3, 5)
* אברי גלעד - ספוקן וורד (3)
* מנחם גרנית - ספוקן וורד (3)
* דידי הררי - ספוקן וורד (3)
* אורלי יניב - ספוקן וורד (3)
* רבקה מיכאלי - ספוקן וורד (3)
* אהוד מנור - ספוקן וורד (3)
* יואב קוטנר - ספוקן וורד (3)
* רפי רשף - ספוקן וורד (3)
* רותי תפוח - ספוקן וורד (4)
* אוהד דקל - קלידים (5)
* אלון אולארצ'יק - זמרה (6)

## הערות שוליים

קטגוריה:אלבומי החברים של נטאשה
קטגוריה:מיני-אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומי קונספט
גירלסקול

**גירלסקול** (**Girlschool**) היא להקת רוק בריטית שהוקמה בשנת 1978, בתקופת הגל החדש של סצנת ההבי מטאל הבריטית. היא להקת הרוק הנשית הוותיקה ביותר, שעדיין פעילות לאחר יותר מ-40 שנה. גירלסקול נהנתה מחשיפה תקשורתית רבה והצלחה מסחרית בבריטניה בתחילת שנות ה-80, אז הוציאה לאור שלושה אלבומי "מטאל בגוון פאנק" וכמה סינגלים, אך איבדו את המומנטום שלהן בשנים שלאחר מכן.

בשנות ה-90 והעשור הראשון של המאה ה-21, הלהקה התמקדה בהופעות והוציאה מספר קטן של אלבומי אולפן. במהלך הקריירה שלהן חברות הלהקה סיירו ברחבי העולם, ניגנו בפסטיבלי רוק ומטאל רבים והופיעו יחד עם להקות הארד רוק והבי מטאל מובילות. הן שומרות על קהל מעריצים עולמי, והן מקור השראה עבור מוזיקאיות רוק רבות. למרות שינויים תכופים בהרכב, כל החברות המקוריות שעדיין בחיים - קים מק'אוליף, אניד וויליאמס ודניס דופורט - היו בלהקה עד 2019, אז ויליאמס פרשה. הגיטריסטית והזמרת המקורית קלי ג'ונסון נפטרה מסרטן בשנת 2007.

הלהקה הופיעה בישראל בקולנוע דן בתל אביב במרץ 1983, ושוב בספטמבר אותה שנה ערכה ארבע הופעות במועדון.

## קישורים חיצוניים

* 

## הערות שוליים

קטגוריה:להקות שהוקמו בשנת 1978
אלכסנדר קרעהאנזש

**אלכסנדר בן ברוך קרעהאנזש** (לעיתים: **קרעהאנש**; בצרפתית: **Alexandre Créhange**, נהגה קְרֶאַנְז'; 10 בפברואר 1791 – 7 בינואר 1872) היה סופר ומנהיג קהילה יהודי צרפתי. נודע גם בשם העט **בן ברוך**.

קרעהאנזש פעל למען תנאים סוציאליים לשוליות בעלי מלאכה, יהודים כנוצרים, שסבר שהם מנוצלים בצורה מחפירה בידי מעסיקיהם. במקביל פעל להקמת בתי ספר מקצועיים נפרדים לנערים יהודים כדי לאפשר להם שמירת שבת, פעולה שהביאה אותו לסכסוכים עם גורמים יהודים רפורמים בצרפת.

## ביוגרפיה
נולד למשפחה יהודית דתית בעיר אטן (Étain) , עיירה קטנה בחבל לורן, שם שימש אביו כחזן בית הכנסת המקומי. בשנת 1801 עברה המשפחה לעיר דיז'ון. בצעירותו עבר לגרמניה כדי לעבוד בבית מסחר, אך לאחר שפשט רגל חזר לצרפת. שם עבד כרוכל וכספר בעיר סנט אטיין, במקביל שימש כראש הקהילה היהודית של העיר הסמוכה ליון. במלחמת 1812 לחם בדרזדן.

בשנות ה־30 של המאה ה־19 עבר קרעהאנש להתגורר בפריז. כתומך במהפכות 1848 בצרפת, פרסם בתקופת המהפכה את "לה מרסייז של העבודה" (תרגום חופשי: La Marseillaise du travail), גרסת כיסוי ל"לה מרסייז" שהדגישה את עניינו של מעמד הפועלים. בנוסף הפיץ פמפלט שבו טען כי הרפובליקה היא צורת השלטון המיטבית לפי התנ"ך. במקביל קידם את זכויות היהדות האורתודוקסים בשבועון שיסד בשם „לה וריטה” (La Vérité), אך במקביל פעל נגד הממסד היהודי של הקונסיסטואר בנושאים שבהם תפס את פעולתו כמשמר את הסדר המעמדי הישן (בהם: מסי כשרות כבדים על מכירת בשר, מכירת מקומות בבתי הכנסת במקביל לאיסור על קיום תפילות בבתים פרטיים, מכירת עליות לתורה, עלות גבוהה של טקסי הלוויה וקברים).

קרעהאנזש היה אחד מעשרת המייסדים של „כל ישראל חברים” ושימש סגן הנשיא שלה בשנים 1863–1864. בהמשך היה מזכיר הוועד היהודי לעזרה (Comité de Bienfaisance Israélite) והקונסיסטוריה המרכזית של יהודי צרפת.

קרעהאנזש היה גם מתרגם ומדפיס, הוא הוציא לאור כמה סידורים בעברית ובצרפתית.

## לקריאה נוספת
* ז. שייקובסקי , התנגשויות האורתודוקסים והריפורמים בצרפת, בתוך: חורב, יד-טו (ניסן תש"ך), עמ' 253–292.

## קישורים חיצוניים
* 

## הערות שוליים

קטגוריה:יהדות צרפת
קטגוריה:יהודים צרפתים
קטגוריה:מדפיסים עבריים
קטגוריה:סופרים צרפתים הידועים בשם עט
קטגוריה:צרפתים שנולדו ב-1791
קטגוריה:צרפתים שנפטרו ב-1872
גשטו

**אִילוּוֵלָה** (בשומרית ובאכדית: *Ilawela*; תעתיקים נוספים: *Geshtu-E*, *Geshtu*, *Gestu*, *We-ila*) הוא אל משני במיתולוגיה המסופוטמית, המזוהה עם התבונה והחוכמה. דמותו נזכרת בעיקר באפוס אתרחסיס, אחד מן הכתבים המרכזיים במיתולוגיה המסופוטמית.

## במיתולוגיה
באפוס אתרחסיס, מתואר כי האלים הגדולים החליטו לברוא את האדם כדי שייטול על עצמו את העמל והעבודה שהיו מוטלים על האלים הקטנים. לשם כך הקריבו האלים את אילוולה – אל בעל תבונה – וערבבו את דמו ובשרו עם עפר כדי ליצור את האדם הראשון. כך ניתן לאדם חלק מן האלוהיות של אילוולה, ובייחוד את כוח ההבנה והמודעות, אך גם את גורלו לשאת בסבל ובעמל:

(תרגום חופשי על פי Dalley, *Myths from Mesopotamia*, עמ' 15–16)

המיתוס מבטא את האמונה כי בני האדם נושאים בקרבם מרכיב אלוהי – רוח ותבונה – שמקורו בהקרבתו של האל אילוולה, ובכך מוסברת זיקתם לאלים וחובתם לעבוד למענם.

## ראו גם
* קינגו – אל נוסף שמותו שימש ליצירת האדם באנומה אליש.

## קישורים חיצוניים
* The Atrahasis Epic – World History Encyclopedia

## הערות שוליים

קטגוריה:אלים מסופוטמיים
אפרים קהת

**אפרים קהת** (20 בספטמבר 1927 – 19 באוקטובר 2025) היה לוחם בפלמ"ח, פרופסור בטכניון ומהנדס כימי ישראלי.

## ביוגרפיה
קהת נולד בחיפה בשם **אפרים קרייזבוים**, בנם של שושנה (לבית ינובסקי) ונפתלי קרייזבוים. בשנת 1945 התגייס לפלמ"ח במסגרת הכשרת תל יוסף, ובשנת 1946 עבר קורס אלחוט ושרת כאלחוטן במפקדות הפלמ"ח. במלחמת העצמאות שימש כאלחוטן ראשי בחטיבת גולני ולאחר מכן בפיקוד הצפון ובפיקוד המרכז. לאחר מכן שירת במילואים 17 שנה, בתפקיד קצין אב"כ של מפקדת מחוז חיפה.

למד הנדסה כימית בטכניון, והמשיך לדוקטורט במכון הטכנולוגי של מסצ'וסטס. בשנת 1962 הצטרף לסגל הטכניון, שם כיהן פעמיים כדקאן הפקולטה להנדסה כימית וכמשנה לנשיא לעניינים אקדמיים. כמו כן שימש כמנהל המחקר של חברת כימיקלים לישראל.

בשנת 1996 פרש לגמלאות כפרופסור אמריטוס.

קהת נפטר בחיפה ב-19 באוקטובר 2025, בגיל 98.

## פעילות מדעית
קהת חקר בתחום איכות הסביבה, ובפרט בבחינת זיהום האוויר במפרץ חיפה. הוא היה חבר בצוותי מחקר שעסקו בבחינת התעשייה הכימית בישראל, ובגיבוש המלצות מדיניות בתחום. במהלך הקריירה האקדמית שלו הנחה 44 תלמידים.

עבודתו בתחום ההנדסה הכימית השפיעה על דורות של מהנדסים וחוקרים, והייתה בין היסודות שעליהם נבנתה התעשייה הכימית המודרנית בישראל.

## הערות שוליים

קטגוריה:לוחמי הפלמ"ח
קטגוריה:סגל הטכניון: כימיה
קטגוריה:חיפה: אישים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1927
קטגוריה:ישראלים שנפטרו ב-2025
ספורטק

**סְפּוֹרְטֶק** הוא שם מקובל בישראל למתחמי ספורט עירוניים.
סגן מושל רוד איילנד

**סגן מושל רוד איילנד** (באנגלית: **Lieutenant Governor of Rhode Island**) הוא הבכיר השני במעלתו ברשות המבצעת במדינת רוד איילנד, אחרי מושל רוד איילנד. על פי חוקת רוד איילנד, סגן המושל יתמנה למושל במקרה של מוות, נבצרות קבועה, התפטרות או הדחה של המושל.

## היסטוריה
ראשיתו של התפקיד עוד בתחילת שנות ה-60 של המאה ה-17, כאשר נוצר תפקיד המשנה למושל מושבת רוד איילנד ומטעי פרובידנס. התפקיד נקרא בתחילה "המשנה למושל" (Deputy Governor), בניגוד לשם התפקיד בעת המודרנית (Lieutenant Governor) – סגן מושל. נושא התפקיד הראשון היה ויליאם ברנטון , שהחל את תפקידו בנובמבר 1663.

## התפקיד
תפקידו של סגן המושל מעוגן בסעיף הראשון בפרק 9 לחוקת רוד איילנד, המוגדר כדלקמן: 

חוקת רוד איילנד מטילה את התנאים הבאים על פלוני המכהן כסגן המושל או שמתמודד לתפקיד:
* להיות בוחר רשום במדינת רוד איילנד;
* לא מרצה עונש מאסר, לא נמצא תחת מאסר על-תנאי, או משוחרר על תנאי בגין עבירת פשע;
* אינו מחויב בכל שבועת אמונים אחרת, ובכלל זה אינו מחזיק בכל משרה מדינתית אחרת או במשרה פדרלית.

## קישורים חיצוניים

* 

## הערות שוליים

*
רוד איילנד
קטגוריה:רוד איילנד
דיסקוגרפיה של כוורת

ערך זה סוקר את הדיסקוגרפיה של להקת הרוק הישראלית **[[כוורת (להקה)|כוורת]]**, אשר כוללת שלושה אלבומי אולפן, ארבעה אלבומי הופעה, אלבום מחזה אחד, שני מארזי תקליטורים, חמישה סינגלים וחמישה אלבומי וידאו.

## אלבומים

### אלבומי אולפן

### אלבומי הופעה

### אלבומי מחזה

## מארזי תקליטורים

## סינגלים

## אלבומי וידאו

## הערות שוליים

קטגוריה:כוורת
השבעתו הראשונה של תומאס ג'פרסון לנשיאות ארצות הברית

**השבעתו הראשונה של תומאס ג'פרסון לנשיאות ארצות הברית** נערכה בבניין הקפיטול בוושינגטון, ביום רביעי, 4 במרץ 1801. ההשבעה ציינה את תחילת כהונתו הראשונה של תומאס ג'פרסון כנשיא ארצות הברית ואת כהונתו היחידה של ארון בר כסגן הנשיא. נשיא בית המשפט העליון של ארצות הברית ג'ון מרשל השביע את ג'פרסון לתפקיד. הנשיא הזמני של הסנאט של ארצות הברית ג'יימס הילהאוס השביע את בר לתפקיד סגן הנשיא.

זו הייתה הפעם הראשונה בה נערך טקס השבעה בוושינגטון. הטמפרטורה בשעות הצהריים הוערכה ב-11 מעלות צלזיוס. ג'פרסון מסר עותק מנאומו לעיתון מקומי כדי שיפורסם ויהיה זמין מייד לאחר שיישא אותו.

נאום של ג'פרסון היה בן 1,721 מילים והוא נשא אותו באולם הסנאט של הקפיטול, ולאחר מכן נשבע אמונים לתפקידו, כשנשיא בית המשפט העליון ג'ון מרשל משביע אותו.

בטקס השבעה זה ניגנה לראשונה תזמורת חיל הנחתים של ארצות הברית, מה שהפך לימים לנוהג קבוע.

הנשיא היוצא ג'ון אדמס, שהיה המום מהפסדו בבחירות וכן ממות בנו צ'ארלס  עקב אלכוהוליזם, לא נכח בטקס ההשבעה. הוא עזב את בית הנשיא בשעה 4 לפנות בוקר. זו הייתה הפעם הראשונה בה הנשיא היוצא לא נכח בטקס ההשבעה של יורשו.

## הערות שוליים

קטגוריה:נשיאות תומאס ג'פרסון
ג'פרסון
קטגוריה:1801 בארצות הברית
הפצצת המשחתת קול

**הפצצת המשחתת קול** (באנגלית: **USS Cole bombing**) היה פיגוע התאבדות שבוצע על ידי אל-קאעדה נגד המשחתת האמריקאית קול (USS Cole), משחתת המצוידת בטילים מונחים ובמערכת אייג'ס. הפיגוע התרחש ב-12 באוקטובר 2000 בנמל עדן שבתימן. 17 מלחים נהרגו ו-39 נפצעו בפיגוע. זהו היה הפיגוע הקטלני ביותר נגד כלי שיט של הצי האמריקאי מאז הפצצת האונייה סטארק (USS Stark) שאירעה בשנת 1987.

ב-30 באוקטובר 2020, סודאן וארצות הברית חתמו על הסכם תביעות דו-צדדי שנועד לפצות את משפחות המלחים שנספו בפיגוע. ההסכם נכנס לתוקף בפברואר 2021.

## ההפצצה
בבוקר יום חמישי, 12 באוקטובר 2000, המשחתת קול עגנה בנמל עדן שבתימן לצורך תדלוק שגרתי. בערך בשעה 11:18, סירת פיברגלס קטנה ובה מטעני נפץ C4 ושני מחבלים מתאבדים התקרבה לצידה השמאלי של המשחתת והתפוצצה. הפיצוץ יצר קרע בגודל 12 על 18 מטרים בדופן הספינה, ומומחים העריכו כי נעשה שימוש בלמעלה מ-450 ק"ג של חומר נפץ. 17 מלחים נהרגו בפיצוץ ועשרות נפצעו. הפצועים פונו לגרמניה ומשם לארצות הברית.

קול חזרה לארצות הברית על גבי אוניית מטען כבד, MV Blue Marlin, לצורך תיקונים שנמשכו 14 חודשים, ובסיומם שבה לנמל הבית שלה בנורפוק שבוירג'יניה.

אוסאמה בן לאדן, מנהיג ארגון הטרור האסלאמיסטי אל-קאעדה, לקח אחריות על הפיגוע ביוני 2001, פחות משנה לאחר שבוצע.

## חקירה
לאחר ההפצצה, חוקרים מטעם ה-FBI וה-NCIS נשלחו לתימן כדי להשיג ממצאי חקירה. עם הגעתם לשדה התעופה, הם התקבלו על ידי כוחות צבא תימניים שכל אחד מהם כיוון לעברם AK-47. בית המלון שבו שהו הוקף על ידי חמושים בג'יפים, ובשל כך הם נאלצו להימלט.

## הנצחה
הפצצת המשחתת מונצחת בבסיס הצי נורפוק, בסיס צבאי של צי ארצות הברית השוכן בעיר נורפוק במדינת וירג'יניה שבארצות הברית. הבסיס משמש בסיס האם ונמל הבית של פיקוד כוחות צי ארצות הברית.

## קישורים חיצוניים

* USS Cole Investigation: New Clues Discovered in Deadly Bombing באתר CNN (ארכיון האינטרנט)
* Analyzing the USS Cole Bombing באתר Maritime Terrorism
* 

## הערות שוליים

קטגוריה:אל-קאעדה: פיגועים
קטגוריה:תימן: פוליטיקה
קטגוריה:יחסי ארצות הברית – סודאן
קטגוריה:נשיאות ביל קלינטון
קטגוריה:פיגועי טרור נגד חיילי ארצות הברית
קטגוריה:פיגועים נגד כלי שיט
נבחרת ברזיל בכדורגל עד גיל 23

**נבחרת ברזיל בכדורגל עד גיל 23** מייצגת את ברזיל בתחרויות כדורגל של המשחקים האולימפיים. בנוסף לכך היא משחקת במשחקים פאן-אמריקאיים.

## היסטוריה
נבחרת ברזיל בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה. נבחרת ברזיל לא העפילה משחקים.

הנבחרת זכתה במדליית זהב בשנת 2016 ו-2020.
### השתתפות באולימפיאדות

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

* 1996 - אלדאיר, ריבאלדו, בבטו
* 2000 - לא נבחרו
* 2008 - טיאגו סילבה, רונלדיניו
* 2012 - טיאגו סילבה, מרסלו, האלק
* 2016 - וברטון, רנאטו אוגוסטו, ניימאר
* 2020 - אדרבר סנטוס, דייגו קרלוס, דני אלבס

## משחקים הפאן-אמריקאיים
תחרות כדורגל במשחקים הפאן-אמריקאיים מיועדת לנבחרות עד גיל 23 החל משנת 1995. הנבחרת העפילה למשחקים 6 פעמים.

* 1991 - לא העפילה
* 1995 - רבע הגמר
* 1999 - לא העפילה
* 2003 - מקום שני
* 2007 - שלב הבתים
* 2011 - שלב הבתים
* 2015 - מקום שלישי
* 2019 - לא העפילה
* 2023 - **זכייה**

### שחקנים בולטים
* בבטו - 8 שערים
* בבטו, ניימאר, מרסלו - 12 משחקים

## קישורים חיצוניים
* נתונים מאתר transfermarkt
* נתונים מאתר globalsportsarchive
* נתונים מאתר worldfootball

ברזיל
קטגוריה:ברזיל: כדורגל
De Otra Manera

***De Otra Manera*** (בעברית: "**בדרך אחרת**") הוא אלבום האולפן של צמד הרגאטון הפוארטוריקני ויסין ויאנדל, הוא יצא ב-14 באוגוסט 2002, על ידי החברת התקליטים העצמאית Lideres Entertainment Group.

## רשימת רצועות

### הערות

* בעטיפת האלבום האחורית, נכתבו שמות המפיקים "Echo" ו-"Luny Tunes" בדרך שונה מהמוכרת כיום, "Ecko" ו-"Looney tones" כחלק מטעויות הכתיב הנפוצות של אלבומי הרגאטון של התקופה.

## מיקומי שיא

## קישורים חיצוניים

## הערות שוליים

קטגוריה:אלבומי ויסין ויאנדל
קטגוריה:אלבומים שהופקו על ידי DJ Blass
מיכאל בן-גד

**מיכאל בן-גד** (באנגלית: **Michael Ben-Gad**; נולד ב-11 בנובמבר 1963) הוא כלכלן ישראלי בריטי, פרופסור לכלכלה באוניברסיטת לונדון בבריטניה.

## קורות חיים
מיכאל בן-גד הוא ישראלי בריטי, שנולד ב-1963. הוא שירת בצה״ל כלוחם שריון וחייל בודד בין השנים 1982 ועד 1985.

הוא בעל תואר ראשון בכלכלה מהאוניברסיטה העברית בירושלים מ-1988, תואר שני מאוניברסיטת שיקגו בארצות הברית מ-1992, ותואר שלישי גם כן מאוניברסיטת שיקגו מ-1996.

בהיותו סטודנט עבד במחלקת המחקר בבנק ישראל, בין השנים 1987 ועד 1989. בשנת 1995 הצטרף לאוניברסיטת יוסטון שם כיהן כפרופסור משנה עד 2001. הוא שב לישראל בשנת 2001, והצטרף לאוניברסיטת חיפה וכיהן כמרצה עד שנת 2007.  בשנת 2007 הצטרף כפרופסור חבר לכלכלה באוניברסיטת לונדון (City St George’s, University of London) וקודם לפרופסור מן המניין בשנת 2009. באוניברסיטת לונדון כיהן כסגן מנהל המחלקה בין השנים 2008 ועד 2010, וכמנהל המחלקה בשנים 2010 ועד 2013. מ-2007 גם פרופסור, חבר סגל בינלאומי, באוניברסיטת טביליסי בגאורגיה.

מחקריו מתמקדים בתחום מקרו-כלכלה דינמי. בין הנושאים שבהם עסק השפעות כלכליות של הגירה, חוב ציבורי, מיסוי, ביטחון לאומי, מודלים של צמיחה כלכלית מרובי שיוויי משקל ומודלים אקונומטריים. הוא כתב כ-25 מחקרים. הוא בין מחברי דו"ח The Economic and Fiscal Consequences of Immigration של האקדמיה למדעים של ארצות הברית משנת 2016.

פעיל בתחומים אקדמיים גם מחוץ לאוניברסיטת לונדון. בשנת 2017 נבחר כעמית ב-Royal Society of Arts. החל משנת 2022 הוא אחד העורכים של כתב העת Economic Affairs. הוא מהמייסדים של London Universities' Council for Academic Freedom. כמו כן, בן-גד מכהן כחבר בוועד של קרן Economics and Social Research Council (ESRC), ובוועדת European Business Awards.

ב-23 באוקטובר 2025, בעת הרצאה שהעביר באוניברסיטת לונדון, התפרצו לחדר ההרצאה סטודנטים פרו פלסטינים ש״איימו לערוף את ראשו״.

## לקריאה נוספת
* חשבון פיסקלי עגום בעת משבר גלובלי רב זירתי | מיכאל בן גד, מכון פרידברג לכלכלה, 17 בנובמבר 2024, אתר יוטיוב

## קישורים חיצוניים

* Professor Michael Ben-Gad, באתר אוניברסיטת לונדון
* Michael Ben-Gad, באתר גוגל סקולר

## הערות שוליים

קטגוריה:כלכלנים ישראלים
קטגוריה:כלכלנים יהודים בריטים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת שיקגו
קטגוריה:עובדי בנק ישראל
קטגוריה:סגל אוניברסיטת לונדון
קטגוריה:ישראלים שנולדו ב-1963
נבחרת צרפת בכדורגל עד גיל 23

**נבחרת צרפת בכדורגל עד גיל 23** מייצגת את צרפת בתחרויות כדורגל של המשחקים האולימפיים. בעבר השתתפה באליפות אירופה בכדורגל עד גיל 23 ובמשחקי הים התיכון. היא מנוהלת על ידי התאחדות הכדורגל הצרפתית.

## היסטוריה
נבחרת צרפת בכדורגל עד גיל 23 הוקמה בסוף שנות ה-60 של המאה ה-20 לקראת תחילת משחקי כדורגל לגיל זה במסגרת UEFA. 

## אליפות אירופה עד גיל 23
משחקי אליפות אריופה עד גיל 23 התקיימו במחצית הראשונה של שנות ה-70 של המאה ה-20. בתחרות הראשונה שנערכה בשנים 1970/1972 הנבחרת לא עברה את שלב הבתים. באליפות השנייה 1972/1974 היא לא עברה את שלב הבתים. באליפות שלישית הנבחרת הודחה בשלב רבע הגמר. 

## משחקי הים התיכון
בעבר במשחקי הים התיכון מדינות היו מיוצגות על ידי נבחרות עד גיל 23. בתחרות של שנת 1991 הבנבחרת לא השתתפה. בשנת 1993 היא הודחה בשלב רבע הגמר. בשנת 1997 היא לא עברה את שלב הבתים. אחרי שנת 1997 נבחרות עד גיל 23 לא משתתפות בתחרות.

## משחקים אולימפיים
בתחרות אולימפיאדת ברצלונה הוחלט על ידי פיפ"א שנבחרות יכללו כדורגלנים עד גיל 23. נבחרת צרפת לא העפילה.

הנבחרת מתבססת על נבחרת שוודיה בכדורגל עד גיל 21 שמשחקת באליפות אירופה לגילה. תחרות זו מהווה תחרות העפלה לאולימפיאדה שמתרחשת שנתיים לאחר אליפות אירופה. בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

### השתתפות באולימפיאדות

### כדורגלני חיזוק
* 2020 - אנדרה פייר ז'יניאק, טז'י סבנייה, פלוריאן תובאן
* 2024 - לואיק באדה, אלכסנדר לאקזט, ז'אן-פיליפ מטטה

## כדורגלנים בולטים
* ז'אן-פיליפ מטטה - 5 שערים
* ז'אן-פיליפ מטטה ועוד 11 - 6 משחקים

## קישורים חיצוניים
* נתונים מאתר transfermarkt
* נתונים מאתר globalsport
* נתונים מאתר worldfootball

צרפת
קטגוריה:צרפת: כדורגל
ג'ון מילטון (פוליטיקאי מניו ג'רזי)

**ג'ון ג'רלד מילטון** (באנגלית: **John Gerald Milton**; 21 בינואר 1881 – 14 באפריל 1977) היה פוליטיקאי אמריקאי, חבר המפלגה הדמוקרטית, אשר כיהן כחבר הסנאט של ארצות הברית מטעם ניו ג'רזי.

## ביוגרפיה
מילטון נולד ב-21 בינואר 1881 בג'רזי סיטי שבניו ג'רזי, ולמד בבתי הספר הציבוריים בעיר. לאחר מכן למד משפטים, הוסמך לעריכת דין בשנת 1903 והחל לעסוק במקצוע בג'רזי סיטי.

ב-18 בינואר 1938 מונה לסנאטור מטעם המפלגה הדמוקרטית כדי למלא את המושב שהתפנה בעקבות התפטרותו של ארתור הארי מור. הוא כיהן בסנאט מ-18 בינואר עד 8 בנובמבר 1938, אז נבחר מחליפו הקבוע. מילטון לא התמודד בבחירות לאותה משרה, ולאחר סיום כהונתו חזר לעסוק בעריכת דין.

הוא חי את שארית חייו בג'רזי סיטי, שם נפטר ב-14 באפריל 1977, ונקבר בבית העלמין הולי קרוס שבנורת' ארלינגטון, ניו ג'רזי.

## קישורים חיצוניים
* 
* 

קטגוריה:אמריקאים ילידי ניו ג'רזי
קטגוריה:ג'רזי סיטי: אישים
קטגוריה:חברי הסנאט של ארצות הברית מניו ג'רזי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1881
קטגוריה:אמריקאים שנפטרו ב-1977
בלדה לסוכן כפול

**בלדה לסוכן כפול** הוא שיר של להקת הפופ רוק הישראלית משינה. השיר נכתב על ידי חבר הלהקה שלומי ברכה ויצא לאור ב-1 בנובמבר 1985 כחלק מאלבום הבכורה שלהם, "משינה".

## רקע ויצירה
השיר נכתב והולחן על ידי חבר הלהקה שלומי ברכה בסיוע של שאר חברי הלהקה והוקלט בשנת 1985. על פי שלומי, השיר נכתב לבקשת חברו ללהקה, מייקל בנסון, והתבסס על אביו, אשר סיפור חייו היה מסתורי בעיניהם, לאור העובדה שלא ידעו במה הוא עוסק למחייתו, הכיר את אשתו בהודו ועלה לישראל מאנגליה. עם זאת, באתר הרשמי של הלהקה נכתב כי זהותו של הסוכן הכפול פיקציונלית כמעט לגמרי.

## השיר
השיר כתוב בסגנון איגיון שהשפעה מסגנון כתיבתו של המוזיקאי דני סנדרסון. הוא מתאר סוכן כפול בשם יוסף אשר נלחם במוסלמים והסתתר באיסטנבול, התעה את הרוסים והגיע לישראל בספינת עבדים. בבית החמישי של השיר מתואר כי הוא הגיע לראש פינה במסווה של שייח' טורקי, בעוד בבית השישי מתואר שהגיע לשם במסווה של גזר גמדי. בסיומו של השיר מתואר כי החליף את אשתו בשל ביקורת שזו הפנתה אליו.

## יציאה לאור וגרסאות כיסוי
השיר יצא לאור ב-1 בנובמבר 1985 כחלק מאלבום הבכורה של הלהקה, "משינה". בשנת 1986 יצא לאור כחלק מצד א' כפול של הסינגל "עתיד מתוק", ובספטמבר של אותה שנה נכלל באלבום ההופעה של הלהקה, "מכונת הזמן: משינה בהופעה 1995", ב-1 במרץ 1989 נכלל באלבום האוסף "גבירותי ורבותי: משינה", וב-8 בנובמבר 2010 נכלל באלבום האוסף "עסקי הרוקנ'רול".

במאי 2025, במסגרת הפרויקט של תמרי, יצאה לאור גרסת כיסוי לשיר אשר בוצעה על ידי קאסט הסרט "צ'קאאוט"; אסתר רדא, שלומי שבן, אקי אבני, יעל שרוני, נורמן עיסא ודר זוזובסקי בליווי קולות פסנתר בניגונו של שבן ומשולבים בו אלמנטים עיבודיים כמחווה לפסי הקול של סרטי ג'יימס בונד, משימה בלתי אפשרית והפנתר הוורוד.

## הגרסה באנגלית - Double Agent

הגרסה האנגלית של השיר הוקלטה על ידי משינה בשנת 1985, במקביל לזו העברית, בעזרתו של ראובן שפירא שגם הפיק את הגרסה הזו. השיר באנגלית הוקלט במסגרת ניסיון של הלהקה להצליח גם בשוק הבינלאומי, דבר שלא צלח. מילות השיר באנגלית נכתבו על ידי הזמר מיקי שביב והגרסה יצאה לאור לבסוף רק ב-15 בדצמבר 2022 בתור סינגל בשם "Double Agent" (בעברית: "סוכן כפול").

על עטיפת "Double Agent" מוצגת תמונה בצילומו של ברי פרידלנדר ובה נראים חברי הלהקה לצד רכב סאאב, רכבו הראשון של חבר הלהקה יובל בנאי.

## מיקומי שיא
### מצעדים שבועיים

### מצעדים שנתיים

## הערות שוליים

קטגוריה:שירי משינה
קטגוריה:שירי גל חדש
רצח אנג'לו פרמרטינו

**אנג'לו פרמארטינו** (באיטלקית: **Angelo Frammartino**; 28 באפריל 1982 – 10 באוגוסט 2006) היה פעיל שלום איטלקי, שנרצח בפיגוע דקירה על ידי פלסטיני מוסלמי שחשב שהוא יהודי.

לאחר מותו הוא עוטר במדליית הזהב להצטיינות אזרחית.

## ביוגרפיה
אנג'לו פרמרטינו למד משפטים, התנדב במשימת שלום בירושלים במרכז בשם "מגדל הפלמינגו" לסיוע לילדים פלסטינים שנפגעו מהסכסוך הישראלי-פלסטיני. באיטליה הוא היה גם חבר במפלגת היסוד הקומוניסטית.

## הרצח
באוגוסט 2006 הוא נדקר למוות ברחוב סולטאן סולימאן, סמוך לשער הורדוס בירושלים. הרוצח, אשרף חנאישה, פלסטיני בן 24, היה חבר בג'יהאד האסלאמי הפלסטיני. חנאישה, תושב הכפר קאבטיה ליד ג'נין, תכנן לרצוח יהודי. ביולי 2007 הורשע ברצח ונידון למאסר עולם.

בטקס ההלוויה שהתקיים ב־15 באוגוסט 2006 בקתדרלת מונטרוטונדו השתתפו אישים רשמיים ואזרחים מכל חלקי איטליה.

## לאחר הרצח
הירצחו ריגש את איטליה. משפחתו וחבריו קיבלו לא מעט גילויי הזדהות. נשיא הרפובליקה ג'ורג'ו נפוליטנו העניק לו ב־12 בינואר 2007 את מדליית הזהב להצטיינות אזרחית, שאותה קיבלו בני משפחתו בטקס רשמי ב־9 בנובמבר 2007 ברומא.

מוסדות ציבוריים באיטליה ומחוצה לה נקראו על שמו. בעיר הולדתו מונטרוטונדו (צפון רומא) נקראו על שמו מוסד החינוך אנג'לו פרמרטינו ובית השלום. בכאולוניה, עיירת מוצא משפחתו במחוז רג'יו קלבריה, נקראו על שמו הווילה ובית השלום. בעיר טורינו נקרא רחוב על שמו באזור לוצ'נטו.

ב-2025 שוחרר רוצחו של פרמרטינו מהכלא במסגרת הסכם חמאס–ישראל השלישי במלחמת חרבות ברזל.

## פרס אנג'לו פרמארטינו
ב־25 בספטמבר 2007 הוקמה במונטרוטונדו הקרן אנג'לו פרמארטינו ONLUS, שמקדמת את ערכי השלום, האי-אלימות והסולידריות.

פרס אנג'לו פרמארטינו, שמתקיים מדי שנה באוגוסט בכאולוניה (מחוז רג'יו קלבריה), הוענק לאורך השנים לדמויות שפעלו לקידום אידיאלים של שלום, אי-אלימות, חוקיות, דיאלוג בין-תרבותי: דבורה קרטיסטנו וסטפניה גרסו (2008, שלום הוא חוקיות), קרמלו פילוקמו (2009, שלום הוא השתתפות), פינו דה מאזי (2010, שלום הוא חברות), אגודת משפחות קורבנות טבח מרצבטו (2011, שלום הוא ידיעה), ניקולה גרטרי (2012, שלום הוא פגישה), פבריציו גאטי (2013, שלום הוא זכויות), לזכר אנג'לו ווסאלו (2014, שלום הוא הרמוניה), פדריקה אנג'לי (2015, שלום הוא אישה), דון גיאקומו פניצה (2016, שלום הוא מחויבות), דון לואיג'י מרולה (2017, שלום הוא הכלה), ג'אני מדלוני (2018, שלום הוא ספורט), אנטוניו ניקאסו (2019, שלום הוא מחקר).

## פרמאדיי
פרמאדיי היא יוזמה שיזמו חבריו של אנג'לו, שהפכה עם הזמן לאירוע שנתי במונטרוטונדו, בו מציגים סדנאות שנעשו בבתי הספר ומקיימים פעילויות תרבותיות וספורטיביות, בנוסף למפגש לשיח והרהור על מחויבות אזרחית, קבלה, זיכרון וזהות קולקטיבית.

מרכזה של היוזמה הוא במונטרוטונדו, אך לעיתים מתקיימות גם פעילויות מקבילות ברומא.

## אות הוקרה

## הערות שוליים

קטגוריה:ירושלים: פיגועי דקירה
קטגוריה:פיגועי טרור בישראל ב-2006
קן מקאלום

סר **קנת' דאגלס מקאלום** (באנגלית: **Kenneth Douglas McCallum**, נולד ב-1974) הוא קצין מודיעין בריטי המכהן בתור ראש MI5 מאז 2020.

## ראשית חיים והשכלה
מקאלום נולד בגלאזגו, סקוטלנד, ב-1974. הוא למד בבית ספר ממשלתי ולאחר מכן למד מתמטיקה באוניברסיטת גלאזגו, וסיים את לימודיו בהצטיינות בשנת 1996.

## קריירה
מקאלום שירת כקצין מודיעין ב-MI5 במשך למעלה מעשרים שנה, בהם עסק גם בסיכול טרור במהלך הסכסוך בצפון אירלנד, והוביל חקירות מלחמה בטרור במהלך אולימפיאדת לונדון (2012). באפריל 2017 מונה לסגן ראש MI5.

הוא אמר על תחילת דרכו: "ביליתי את שנות העשרים שלי בעיקר בניסיון לגייס טרוריסטים מתוך ארגוני טרור לפעול כסוכנים סמויים [כדי להגן] על שאר התושבים."

ב-2018 היה אחראי על תגובת MI5 לניסיון ההתנקשות בסרגיי סקריפאל.

### ראש MI5
באפריל 2020, מקאלום החליף את סר אנדרו פארקר כראש MI5.

ב-2021 מסר עדכון שנתי בנושא איומים על בריטניה, ואמר כי פעילויותיהן של סין, רוסיה ומדינות אויב נוספות עלולות להוביל לפעולות טרור בבריטניה, ובהתאם לכך שונו סדרי העדיפויות של הסוכנות. מקאלום ציין כי הציבור יצטרך להתמודד מול איומים אלה כפי שהתמודד בעבר עם פיגועי טרור בממלכה המאוחדת.

במסיבת עיתונאים משותפת עם ראש FBI כריסטופר ריי ביולי 2022 אמר מקאלום כי MI5 הכפיל פי שניים את מאמציו מול פעילותה של סין, כתוצאה מאזהרת ה-FBI מפעילויות של קיצונים בשורות המפלגה הקומוניסטית של סין.

בנובמבר 2022 דיווח מקאלום על לפחות 10 איומים אפשריים מצד איראן לחטיפה או רצח אזרחים בריטים, וכן הזהיר מאיום רוסי מתמשך.

בשנת 2023 ציין סיכונים מוגברים למדינה בעקבות מלחמת חרבות ברזל, והביע חשש לעלייה ברדיקליזציה בעקבות האירועים במזרח התיכון.

באוקטובר 2023 הצהיר כי מרגלים סיניים פנו למעל ל-20,000 איש במדינה באמצעות האינטרנט, והזהיר עסקים בריטיים מפני סיכון לגניבת מידע עסקי חדשני.

בנאום בשנת 2024 הצהיר כי קהילת המודיעין הרוסית פועלת ליצירת "כאוס ברחובות בריטניה ואירופה" והזהיר מפני האיום המורכב והמשולב ביותר שראתה המדינה.

בראיון בפודקאסט בדצמבר 2024 עם סיימון קייס, הצהיר מקאלום כי MI5 נאלץ "לצמצם" את המיקוד שלו בלוחמה בטרור עקב האיום הגובר מצד רוסיה ומדינות עוינות נוספות. הוא הדגיש את המשאבים המוגבלים וקבע כי "הייתה לנו חופשה של 20 עד 30 שנה משחקנים גדולים כאלה, מדינות מתוחכמות הנמצאות בסכסוך רציני זו עם זו. אני חושש שזה חוזר".

מקאלום מונה לאביר מסדר האמבט (KCB) בשנת 2025.

ב-15 באוקטובר 2025, לאחר קריסת תיק משפטי בו הואשמו מספר חשודים בריגול סיני, אמר מקאלום כי MI5 פעלה בעקיפין לשבש פעילויות סיניות בנושאי ביטחון לאומי, והביע תסכול מכישלון המשפט.

## קישורים חיצוניים

## הערות שוליים

קטגוריה:מסדר האמבט: אבירים וגבירות מפקדים
קטגוריה:בוגרי אוניברסיטת גלאזגו
קטגוריה:בריטים שנולדו ב-1974
קסטיון-לה-בטאי

**קסטיון-לה-בטאי** (בצרפתית: **Castillon-la-Bataille**) היא קומונה במחוז ז'ירונד באקיטן החדשה בדרום-מערב צרפת. תחנת קסטיון מציעה קווי רכבת לבורדו, לברז'ראק ולסרלה-לה-קנדה.

האזור היה זירת הקרב האחרון של מלחמת מאה השנים, קרב קסטיון, שנערך ב־17 ביולי 1453. קסטיון-לה-בטאי שוכנת על נהר הדורדון. בקרב זה ג'ון טלבוט, הרוזן הראשון משרוסברי הסתער באומץ אך בפזיזות על התותחנים הצרפתים ונהרג בגיל 69, יחד עם בנו, ג'ון טלבוט, הרוזן הראשון מלייליס, ורוב הכוח האנגלי הקטן שיצא למנוע את נפילת בורדו לידי מלך צרפת.

בסמוך ללה מות־מונטרוואל, על הגדה הימנית של הדורדון, מצביעים על תל קבורה המכונה "קבר טלבוט"; אולם ידוע שגופתו הועברה בידי רעיו אל כנסיית סנט אלקמונד, וויטצ'רץ' בשרופשייר באנגליה.  ב־27 בנובמבר 1953 שונה שם העיירה מקסטיון-סור-דורדון לשמה הנוכחי.

## אוכלוסייה לאורך השנים

## קישורים חיצוניים

## הערות שוליים

קטגוריה:אקיטן החדשה
קטגוריה:צרפת: יישובים
השבעתו השנייה של תומאס ג'פרסון לנשיאות ארצות הברית

**השבעתו השנייה של תומאס ג'פרסון לנשיאות ארצות הברית** נערכה בבניין הקפיטול בוושינגטון, ביום שני, 4 במרץ 1805. ההשבעה ציינה את תחילת כהונתו ההשנייה של תומאס ג'פרסון כנשיא ארצות הברית ואת כהונתו הראשונה של ג'ורג' קלינטון כסגן הנשיא. נשיא בית המשפט העליון של ארצות הברית ג'ון מרשל השביע את ג'פרסון וקלינטון לתפקידיהם.

בניגוד למערכת הבחירות הסוערת לנשיאות ארצות הברית ב-1800, בהן ניצח ג'פרסון ברוב דחוק, הבחירות ב-1804 היו שלוות יותר, וג'פרסון ניצח גם בהן אך ברוב מוחץ.

ג'פרסון הגיע לקפיטול רכוב על סוס, אך חלק ניכר מאנשי הקונגרס של ארצות הברית כבר עזב את המקום עקב סגירתו לאחר נאום הפרידה של ארון בר בפני הסנאט כמה ימים קודם לכן. ג'פרסון לבש חליפה שחורה וגרבי משי לטקס ההשבעה. בנאומו התייחס לרכישת לואיזיאנה, להשפעתם המצטמצמת של הפדרליסטים ולצורך בחופש העיתונות, אם כי גם מתח ביקורת על התקפות עיתונאים אחרונות נגדו.

## הערות שוליים

קטגוריה:נשיאות תומאס ג'פרסון
ג'פרסון
קטגוריה:1805 בארצות הברית
לדה והברבור (רובנס)

**לדה והברבור** הוא ציור שמן על לוח מאת האמן הפלמי פטר פאול רובנס, שנוצר בין השנים 1598–1600 ונחשב לאחת מיצירותיו המוקדמות מתקופת הבארוק. ממדי היצירה הם כ־64 על 80 ס"מ. הציור מתאר את הסצנה המיתולוגית הידועה שבה זאוס, בדמות ברבור, מפתה או אונס את לדה, בתו של טסטיוס מלך אטוליה ואשתו של טינדראוס מלך ספרטה.

## תיאור היצירה
לדה מתוארת כשהיא עירומה, עונדת עטרת זהב בלבד, בעת שהיא מקבלת את הברבור בין רגליה בשפת נהר יורוטס. גופה מסובב בתנוחה דינמית ורגשית – ירכה מופנית אל הצופה, זרועה השמאלית שמוטה וידה הימנית חוצה את גופה, כך שמקור הברבור נוגע בפיה. רובנס יוצר סצנה חושנית וטעונה שבה נוצות הברבור משתלבות עם עורה של לדה, ומעניקות למפגש מימד של תשוקה ואלימות גם יחד.

היצירה מציגה את שליטתו הטכנית של רובנס בהעברת מרקמים וניגודי צבע: העור החלק והחם של לדה מתנגש חזותית בנוצות הקרות והמבריקות של הברבור. האמן משתמש באור וצל כדי להעניק עומק וממשות לגוף, והבד שעליו נשענת לדה משקף גוני צבע דומים ומאחד את הקומפוזיציה. רקע הציור, המזכיר טבע דומם הולנדי, מצביע על כך שהיצירה נוצרה באנטוורפן לפני מסעו של רובנס לאיטליה בשנת 1600, שכן לאחר מכן נהג לצייר על בד או עץ אגוז.
[250px|ממוזער|שמאל|ציור שנוצר בתחילת המאה ה־16, המתאר את זאוס בדמות ברבור מפתה את לדה. היצירה מציגה את גופה המסובב של לדה בתנוחה מלאת תנועה ודרמה, ומדגימה את שליטתו של מיכלאנג'לו באנטומיה ובאידיאל היופי הקלאסי. העותק הידוע ביותר ליצירה האבודה של מיכלאנג'לו 'לדה והברבור' שמור כיום ב[הגלריה הלאומית (לונדון)|הגלריה הלאומית בלונדון.]]

## פרשנות וסגנון
הציור משקף את רוח הבארוק – דרמה, תנועה וחושניות. רובנס מאחד בין עוצמה אלוהית לבין יופי אנושי, ויוצר איזון בין פיתוי לאימה, בין רוך לניצול כוח. באמצעות שימוש מרוכז בצבע, תאורה ותנועה, הוא מעניק למיתוס העתיק ממד רגשי ומוסרי רחב יותר.

## מקורות השראה והשוואות
הקומפוזיציה של הציור מתבססת על יצירה אבודה מאת מיכלאנג'לו, שעסקה באותו נושא בתחילת המאה ה־16. גרסתו של מיכלאנג'לו נחשבה שערורייתית בשל אופייה הארוטי ונשמרה הרחק מעיני הציבור. רובנס הכיר את הגרסה דרך עותקים שנעשו לה בעת לימודיו באיטליה, ובהשראתה יצר את גרסתו שלו בשנת 1601. הדמיון ניכר בתנוחת הגוף המסובבת, בהנפת הידיים ובמגע הברבור בדמות הנשית. מלבד הגרסה הגדולה השמורה בדרזדן קיימת גרסה קטנה יותר, הנמצאת כיום בניו יורק.

## קישורים חיצוניים

## הערות שוליים

קטגוריה:פטר פאול רובנס: ציורים
קטגוריה:ציורי שמן
קטגוריה:ציורים מהמאה ה-17
קטגוריה:ציורים המבוססים על המיתולוגיה היוונית
קטגוריה:ציורי עירום
קטגוריה:ברבורים בתרבות
לאאולי לאואטאה שמידט

**סוסוגה לאאוליאלמאליטואה לאואטאה פולטאיבאו פוסי שמידט** (באנגלית: *Susuga Laaulialemalietoa Leuatea Polataivao Fosi Schmidt*; נולד ב-14 באפריל 1966) הוא מדינאי ואיש עסקים סמואי, המכהן מאז ספטמבר 2025 כראש ממשלת סמואה השמיני. הוא היה יושב ראש וסגן יושב ראש האספה המחוקקת של סמואה, וחבר פרלמנט מטעם מחוז הבחירה גאגאאיפומאוגה 3. שמידט הוא מייסדה ויושב ראשה של מפלגת האמונה באל אחד של סמואה (FAST).

## ביוגרפיה
שמידט הוא בנו של פוליטיקאי לשעבר ושר בממשלה, פולטאיו פוסי שמידט, ממייסדי מפלגת הגנת זכויות האדם (HRPP). הוא נבחר לראשונה לאספה המחוקקת בבחירות 2006 מטעם HRPP, ושימש כסגן יושב ראש הפרלמנט עד 2011. לאחר מכן כיהן כיושב ראש האספה בין 2011 ל-2016. בבחירות 2016 נבחר שוב ומונה לשר החקלאות, הדיג והמחקר המדעי.

באוגוסט 2017 התפטר שמידט מתפקידו לאחר עימות משפטי ממושך עם חבר פרלמנט אחר, פסטה ואיפאו טוואגה, והועמד לדין באשמות זיוף וגניבה. ביוני 2020 זוכה מכל ההאשמות.

במאי 2020 פוטר מהמפלגה על ידי ראש הממשלה טואילאפה סאיללה מלילגאוי לאחר שהצביע נגד תיקונים חוקתיים. בעקבות כך הודיע כי יקים מפלגה חדשה בשם האמונה באל אחד של סמואה (FAST).

ביולי 2020 נרשמה רשמית המפלגה, ושמידט נבחר מחדש בבחירות המשנה שנערכו במחוזו באוגוסט אותה שנה.

לאחר הבחירות הכלליות של 2021 נבחר שמידט שוב, ומונה לשר החקלאות והדיג בממשלת פיאמה נעמי מטאאפה. המינוי אושר על ידי בית המשפט לערעורים ביולי 2021, שסיים את המשבר החוקתי של סמואה.

בינואר 2025 הוגשו נגדו עשרה כתבי אישום, ובהם הטרדה, שיבוש מהלכי משפט והשמצה. לאחר שסירב להתפטר, פיטרה אותו ראש הממשלה מטאאפה מתפקידו. ימים ספורים לאחר מכן הדיח שמידט את מטאאפה ממפלגת FAST ונבחר בעצמו ליושב ראש ולמנהיג המפלגה.

בבחירות 2025 זכתה מפלגת FAST ב-30 מושבים בפרלמנט, ושמידט נבחר מחדש ברוב גדול. ב-16 בספטמבר 2025 הושבע כראש ממשלת סמואה השמיני.

## קישורים חיצוניים

## הערות שוליים

קטגוריה:סמואה: פוליטיקה
קטגוריה:ילידי 1966
Gone Gone Gone

"**Gone Gone Gone**" הוא סינגל של המפיק המוזיקלי הצרפתי דייוויד גטה, הזמר-יוצר האמריקאי טדי סווימס והזמרת-יוצרת האוסטרלית טונס אנד איי, שיצא ב-10 באוקטובר 2025 בהוצאת חברות התקליטים What a DJ, וורנר מיוזיק UK ואטלנטיק רקורדס. השיר נכתב על ידי דייוויד גטה, בנג'מין קון, פיט קלהר, ג'וליאן בונטה, טונס אנד איי, נעמי שרה רובין, טום בארנס, הקטור טור פרננדז, ג'ורג'יו טינפור, ג'ק לה פראנס, ג'ורדי, טדי סווימס ויובל מעיין, והופק על ידי דייוויד גטה וג'ורדי.

נכון לאוקטובר 2025, השיר הושמע למעלה מ-5 מיליון פעמים ביוטיוב, ולמעלה מ-9 מיליון פעמים בספוטיפיי.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי מוזיקת האוס
קטגוריה:שירי דאנס-פופ
קטגוריה:שירי דייוויד גטה
קטגוריה:שירי טדי סווימס
קטגוריה:שירי טונס אנד איי
קטגוריה:שירים שנכתבו על ידי ג'ורדי
קטגוריה:שירים שהופקו על ידי ג'ורדי
קטגוריה:שירים שהופקו על ידי דייוויד גטה
חזית המזרח

**חזית המזרח** (ידועה גם כ**חזית תיכון**) הייתה מפקדה מרחבית על־חטיבתית בגזרת השרון במלחמת העצמאות. המפקדה הוקמה באוגוסט 1948 ופורקה ב־1949.

## החזית
ב־31 ביוני 1948 הוציא שר הביטחון דוד בן-גוריון צו מינויים, בו מונה צבי צור למפקד חזית תיכון. המינוי נועד בין היתר להעביר את צור מתפקידו כסגן הרמטכ"ל, והביא למשבר שגרם להקמת ועדת החמישה, ולא יצא לפועל.

ב־6 באוגוסט 1948, במהלך ההפוגה השנייה, הוציא המטה הכללי של צה"ל פקודה לחלוקת הארץ לחזיתות, בהן חזית המזרח (חזית ב'). החזית קיבלה אחריות על אזור השרון. החזית גבלה מדרום בחזית המרכז שגבולה עבר בירקון ומצפון בחזית הצפון שגבולה עבר באזור ואדי מילק. תחת החזית היו חטיבת אלכסנדרוני (3) ונפות חיל המשמר שומרון, חפר ושרון של מחוז תיכון.

בנובמבר 1948 הועברה לחזית חטיבת גבעתי (5) שנזקקה לשיקום לאחר הקרבות בחזית הדרום מול צבא מצרים וחטיבת אלכסנדרוני הועברה במקומה לחזית הדרום.

באמצע ינואר 1949 הוקמה בחזית חטיבת המילואים 17, ברובה על בסיס גדודי החי"ם של מחוז תיכון.

לאחר חתימת הסכמי רודוס מול ירדן ויציאת הכוחות העיראקיים מהגזרה תפסו כוחות החזית את מרחב מורדות השומרון שעל פי ההסכם הועבר לידי ישראל עד לקו הירוק.

במאי 1949 הוחלט על הפיכת החזיתות לפיקודים מרחביים ועל ביטול חזית המזרח וחלוקתה בין פיקוד המרכז, אליה צורף מרבית שטח החזית וכן חטיבות החזית, בעוד שחלקה הצפוני הועבר לפיקוד הצפון.

מפקדת החזית שכנה בנתניה, ועיקר תפקידה היה בלוחמה נגד צבא עיראק במורדות המערביים של השומרון.

## מפקדי החזית

## הערות שוליים

קטגוריה:צה"ל: זרועות ופיקודים
קטגוריה:יחידות צה"ל שפורקו
זקיק (אנטומיה)

**זקיק** הוא קבוצה קטנה של תאים, קבוצה כדורית או דמוית אגרטל, המקיפה חלל שבו גדל מבנה אחר או נמצא חומר אחר. זקיקי בלוטת התריס מרכיבים את בלוטת התריס. זקיקים הם בעיקר תאים דמויי כיס שמהם גדלות שערות אצל בני אדם ויונקים אחרים, אך גם זיפי תולעים טבעתיות צומחים מכיסונים כאלה.

## הערות שוליים

קטגוריה:תא
קטגוריה:עור
נפלט לי!

**נפלט לי!** (באנגלית: ****) הוא סרט טלוויזיה אמריקאי שהופק על ידי ניקלודיאון, ויצא בפברואר 2018.
## תקציר העלילה
ג'רמי מרטין (ג'ייס נורמן) הוא נער ביישן ומופנם, אשר קולו הפנימי בתוך מוחו שולט בו, והוא בדרך כלל מדבר לעיתים רחוקות מאוד. הוא לא מקובל ולא נראה על ידי אף אחד בתיכון, אך אז תקרית מוזרה בקניון עם משקפי מציאות מדומה משנה את כל חייו: פתאום קולו הפנימי נעלם, וכל מה שהוא חושב במוחו, הוא אומר בקול לכולם, והוא לא שולט בזה. עקב כך, הוא מנסה להיבחר למועצת התלמידים הבית ספרית, מה שמשנה את כל מה שכולם חשבו.

## צוות השחקנים והדמויות
* ג'ייס נורמן: **ג'רמי מרטין** - נער מופנם שבעקבות התקרית בקניון מאבד את קולו הפנימי. מאוהב בקורין ספרוס. מנסה להיבחר להיות נשיא מועצת התלמידים, אך בסוף מוותר על התפקיד בשביל מילי. בסוף הסרט נרמז שהוא מתחיל להתאהב במילי.
* ג'וג'ו סיוה: **ויקטוריה מרטין** - אחותו של ג'רמי. עוזרת לו בכל מה שהוא צריך. רקדנית.
* דניאלה פרקינס: **מילי טורקל** - ידידה של ג'רמי מהבית ספר. מנסה להיבחר למועצת התלמידים. בסוף הסרט ג'רמי מוותר לה על הבחירות, והיא נבחרת לנשיאות. בסוף הסרט נרמז שהיא התחילה להתאהב בג'רמי.
* ליליאן דואקה-רוש: **קורין ספרוס** - בחורה מקובלת בבית הספר. ג'רמי מאוהב בה, ואחרי שהוא מתחיל להיות מקובל בעקבות הבחירות לנשיאות, היא מסכימה לצאת איתו רק בשביל רצונה האישי. בסוף הסרט, לאחר שהוא הפסיק לאהוב אותה, היא התחילה לאהוב אותו.
* אליזה ולאני: **גברת מקן** - מורתם של ג'רמי ומילי.
* ג'יימס ריטינגר: **ר'יצי קפריס** - התלמיד הכי מקובל בבית הספר, כאשר כל שנה מתקבל לנשיאות מועצת התלמידים.

## הפצה
הסרט יצא בפברואר 2018 כסרט טלוויזיה של ניקלודיאון, וקיבל ביקורות מעורבות מצד הצופים והמבקרים.

## קישורים חיצוניים

קטגוריה:סרטי טלוויזיה
קטגוריה:סרטי 2018
קטגוריה:סרטי ניקלודיאון
דייוויד וייטהורן ארנוט

**דייוויד וייטהורן ארנוט** (באנגלית: **David Whitehorn Arnott**; 23 ביוני 1915 – 10 במרץ 2004) היה בלשן בריטי שכיהן כפרופסור לשפות מערב אפריקה בבית הספר ללימודים אוריינטליים ואפריקאיים. הוא ידוע בעבודותיו על שפות פולה (גם; פולני, פולפולדה) וטיב.

## עבודותיו
* מילון שורשי פעלים בניבים של פולפולדה.
* לימודי שפת פולה: מצב נוכחי ותחזיות עתידיות.
* שפות מערב אפריקה.
* השיטה הנומינלית והמילולית של פולה.
* ההורה והמורה: ניתוח דקדוקי של טקסט פולה.
* חלקיקים בפולה: התנהגותם ומשמעויותיהם.
* סיפור פתגמים ומשחקי מילים של הפולאני.

## ראו גם
* קתלין ארנוט

## הערות שוליים

קטגוריה:בלשנים ולשונאים בריטים
קטגוריה:בריטים שנולדו ב-1915
קטגוריה:בריטים שנפטרו ב-2004